CELEX: 52016PC0665
Language: hr
Date: 2016-10-20
Title: Prijedlog PROVEDBENE ODLUKE VIJEĆA o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

EUROPSKA KOMISIJA
            Bruxelles, 20.10.2016.
            COM(2016) 665 final
            2016/0326(NLE)
            Prijedlog
            PROVEDBENE ODLUKE VIJEĆA
            o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
            
               
         
         
            
               OBRAZLOŽENJE
            
            
               U skladu s člankom 395. stavkom 1. Direktive 2006/112/EZ od 28. studenoga 2006. o zajedničkom sustavu poreza na dodanu vrijednost
                  1
                (dalje u tekstu „Direktiva o PDV-u”) Vijeće, koje djeluje jednoglasno na prijedlog Komisije, može odobriti bilo kojoj državi članici primjenu posebnih mjera za odstupanje od odredaba te Direktive kako bi se pojednostavnio postupak naplate PDV-a ili spriječili određeni oblici utaje ili izbjegavanja poreza.
            
            
               Dopisom evidentiranim u Komisiji 1. lipnja 2016. Poljska je zatražila odobrenje za izuzimanje poreznih obveznika čiji godišnji promet nije viši od protuvrijednosti 40 000 EUR u nacionalnoj valuti. U skladu s člankom 395. stavkom 2. Direktive o PDV-u Komisija je dopisima od 22. rujna 2016. obavijestila druge države članice o zahtjevu Poljske. Komisija je dopisom od 23. rujna 2016. obavijestila Poljsku da ima sve informacije potrebne za razmatranje zahtjeva.
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Glavom XII. poglavljem 1. Direktive o PDV-u državama članicama omogućuje se primjena posebnih odredaba za mala poduzeća, uključujući izuzeće poreznih obveznika čiji je godišnji promet niži od određenog iznosa. Tim se izuzećem podrazumijeva da porezni obveznik ne mora obračunati PDV za svoje isporuke, ali zbog toga ne može ni odbiti PDV od svoje kupovine.
            
            
               U skladu s člankom 287. stavkom 14. Direktive o PDV-u Poljska može izuzeti od plaćanja PDV-a porezne obveznike čiji godišnji promet nije viši od protuvrijednosti 10 000 EUR u nacionalnoj valuti prema tečaju na dan njezina pristupanja.
            
            
               Poljska je 2009. zatražila odstupanje kako bi malim trgovcima pojednostavnila obveze povezane s PDV-om te nacionalnoj poreznoj upravi olakšala naplatu poreza. Odlukom Vijeća 2009/790/EZ od 20. listopada 2009.
                  2
                Vijeće je Poljskoj do 31. prosinca 2012. odobrilo izuzeće od plaćanja PDV-a za porezne obveznike čiji godišnji promet nije viši od protuvrijednosti 30 000 EUR u nacionalnoj valuti. Provedbenom odlukom Vijeća 2012/769/EU
                  3
                odstupanje je produljeno do 31. prosinca 2015. te je Provedbenom odlukom Vijeća 2015/1173/EU
                  4
                ponovno produljeno do 31. prosinca 2018.
            
            
               Poljska je sada zatražila da joj se u preostalom razdoblju trenutačnog izuzeća odobri podizanje praga za izuzeće s 30 000 EUR na 40 000 EUR. Tim zahtjevom želi pojednostavniti opterećenje za poslovanje više poreznih obveznika s ograničenom poslovnom djelatnošću i potaknuti razvoj tih malih poduzetnika. Istodobno, Poljska želi smanjiti opterećenje porezne uprave ograničavanjem potrebe za kontrolom malih poreznih obveznika, koja je relativno skupa u usporedbi s predmetnim iznosom PDV-a, te ojačati svoje aktivnosti kontrole većih poreznih obveznika. U tom kontekstu treba napomenuti da je mjera neobvezna za porezne obveznike i da će takva i ostati.
            
            
               Trenutačno se mjera odstupanja primjenjuje do 31. prosinca 2018. i s tim je datumom primjereno zaključiti razdoblje primjene. Odstupanja od Direktive o PDV-u uvijek bi trebala biti vremenski ograničena kako bi se mogli ocijeniti njihovi učinci. Nadalje, odredbe članaka od 281. do 294. Direktive o PDV-u o posebnoj odredbi za mala poduzeća trenutačno podliježu reviziji. Kako je najavljeno u akcijskom planu za PDV
                  5
               , Komisijin se prijedlog treba predstaviti do kraja 2017. u obliku opsežnog paketa pojednostavnjenja. Direktiva o izmjeni odredaba Direktive o PDV-u o posebnoj odredbi za mala poduzeća stoga bi mogla stupiti na snagu prije navedenog datuma.
            
            
               •Dosljednost s postojećim odredbama politike u određenom području
            
            
               Slična odstupanja odobrena su drugim državama članicama. Belgiji
                  6
                i Luksemburgu
                  7
                odobren je prag od 25 000 EUR, Litvi
                  8
                prag od 45 000 EUR, Latviji
                  9
                i Sloveniji
                  10
                prag od 50 000 EUR, a Italiji
                  11
                i Rumunjskoj
                  12
                prag od 65 000 EUR.
            
            
               •Dosljednost u odnosu na druge politike Unije
            
            
               Mjera je u skladu s ciljevima Unije za malo poduzetništvo, kako je utvrđeno u Komunikaciji Komisije „Počnimo od malih” – „Akt o malom poduzetništvu” za Europu
                  13
               , kojom se države članice poziva da uzmu u obzir posebna obilježja MSP-ova pri oblikovanju zakonodavstva i pojednostavne postojeće regulatorno okruženje.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Članak 395. Direktive o PDV-u.
            
            
               •Supsidijarnost (za neisključivu nadležnost) 
            
            
               
                  S obzirom na odredbu Direktive o PDV-u na kojoj se prijedlog temelji, ne primjenjuje se načelo supsidijarnosti.
               
            
         
         
            
               •Proporcionalnost
            
            
               
                  Odluka se odnosi na odobrenje dano državi članici na njezin zahtjev i ne predstavlja nikakvu obvezu.
               
            
            
               S obzirom na ograničeno područje primjene odstupanja, posebna je mjera proporcionalna cilju koji se želi postići, tj. pojednostavnjenju za više malih poreznih obveznika i za poreznu upravu.
            
            
               •Odabir instrumenta
            
            
               Predloženi instrument: provedbena odluka Vijeća.
            
            
               Na temelju članka 395. Direktive Vijeća 2006/112/EZ odstupanje od zajedničkih pravila o PDV-u moguće je samo uz odobrenje Vijeća koje djeluje jednoglasno na prijedlog Komisije. Provedbena odluka Vijeća najprikladniji je instrument jer može biti upućena pojedinačnoj državi članici.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Savjetovanja s dionicima
            
            
               Ovaj prijedlog temelji se na zahtjevu koji je podnijela Poljska i odnosi se samo na tu državu članicu.
            
            
               •Prikupljanje i primjena stručnih znanja
            
            
               Nije bilo potrebno obratiti se vanjskim stručnjacima.
            
            
               •Procjena učinka
            
            
               Prijedlogom Provedbene odluke Vijeća namjerava se proširiti mjeru pojednostavnjenja kojom se za poslovne subjekte s godišnjim prometom koji nije viši od protuvrijednosti 40 000 EUR u nacionalnoj valuti uklanjaju brojne obveze povezane s PDV-om te je moguć pozitivan učinak na smanjenje administrativnog opterećenja za još 24 000 poreznih obveznika i za poreznu upravu. U pogledu prihoda Poljske od PDV-a procjenjuje se da će mjera imati proračunski učinak od 300 milijuna PLN.
            
            
               4.UTJECAJ NA PRORAČUN
            
            
               Prijedlog ne utječe na proračun EU-a jer će Poljska izvršiti izračun naknade u skladu s člankom 6. Uredbe Vijeća (EEZ, EURATOM) 1553/89.
            
            
               2016/0326 (NLE)
            
            
               Prijedlog
            
            
               PROVEDBENE ODLUKE VIJEĆA
            
            
               o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
            
            
               VIJEĆE EUROPSKE UNIJE,
            
         
         
            
               uzimajući u obzir Ugovor o funkcioniranju Europske unije, 
            
            
               uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
                  14
               , a posebno njezin članak 395.,
            
            
               uzimajući u obzir prijedlog Europske komisije,
            
            
               budući da:
            
            
               (1)Člankom 287. stavkom 14. Direktive 2006/112/EZ Poljskoj se odobrava izuzeće od plaćanja PDV-a za porezne obveznike čiji godišnji promet nije viši od protuvrijednosti 10 000 EUR u nacionalnoj valuti prema tečaju na dan njezina pristupanja.
            
            
               (2)Odlukom Vijeća 2009/790/EZ
                  15
                Poljskoj je do 31. prosinca 2012. kao odstupanje odobreno izuzeće od plaćanja PDV-a za porezne obveznike čiji godišnji promet nije viši od protuvrijednosti 30 000 EUR u nacionalnoj valuti prema tečaju na dan njezina pristupanja. Provedbenom odlukom Vijeća 2012/769/EU
                  16
                mjera odstupanja predviđena u Odluci Vijeća 2009/790/EZ produljena je do 31. prosinca 2015. te ponovno, Provedbenom odlukom Vijeća 2015/1173/EU
                  17
               , do 31. prosinca 2018.
            
            
               (3)Dopisom evidentiranim u Komisiji 1. lipnja 2016. Poljska je zatražila odobrenje za povišenje tog praga s 30 000 EUR na 40 000 EUR. Tom bi se mjerom više malih poreznih obveznika moglo izuzeti od nekih ili svih obveza povezanih s PDV-om navedenih u glavi XI. poglavljima od 2. do 6. Direktive 2006/112/EZ. Stoga bi se smanjilo i opterećenje porezne uprave povezano s nadzorom vrlo malih poduzeća.
            
            
               (4)Komisija je dopisima od 22. rujna 2016. obavijestila druge države članice o zahtjevu Poljske. Dopisom od 23. rujna 2016. Komisija je obavijestila Poljsku da ima sve informacije potrebne za razmatranje zahtjeva.
            
            
               (5)Prema informacijama koje je dostavila Poljska, još bi 24 000 poreznih obveznika moglo iskoristiti ovu mjeru kako bi smanjili svoje obveze povezane s PDV-om. U pogledu prihoda od PDV-a Poljska procjenjuje da će mjera imati proračunski učinak od 300 milijuna PLN.
            
            
               (6)S obzirom na to da će se zbog višeg praga najmanjim poduzetnicima smanjiti obveze povezane s PDV-om te da se oni i dalje mogu odlučiti za primjenu uobičajenih odredbi o PDV-u u skladu s člankom 290. Direktive 2006/112/EZ, Poljskoj bi trebalo odobriti primjenu povišenog praga tijekom preostalog razdoblja primjene Odluke Vijeća 2009/790/EZ koje traje do 31. prosinca 2018. Međutim, odredbe članaka od 281. do 294. Direktive 2006/112/EZ o posebnoj odredbi za mala poduzeća trenutačno se revidiraju pa bi Direktiva o izmjeni tih odredaba Direktive o PDV-u mogla stupiti na snagu prije navedenog datuma.
            
            
               (7)Odstupanje ne utječe na vlastita sredstva Unije koja proizlaze iz PDV-a jer će Poljska izvršiti izračun naknade u skladu s člankom 6. Uredbe Vijeća (EEZ, EURATOM) 1553/89
                  18
               .
            
            
               (8)Odluku 2009/790/EZ trebalo bi stoga na odgovarajući način izmijeniti,
            
            
               DONIJELO JE OVU ODLUKU: 
            
            
               Članak 1.
            
            
               Članak 1. i članak 2. Odluke 2009/790/EZ zamjenjuju se sljedećim:
            
            
               „Članak 1.
            
            
               Odstupajući od članka 287. Direktive 2006/112/EZ Republici Poljskoj odobrava se izuzeće od plaćanja PDV-a za porezne obveznike čiji godišnji promet nije viši od protuvrijednosti 40 000 EUR u nacionalnoj valuti prema tečaju na dan njezina pristupanja.
            
            
               Članak 2.
            
            
               Ova se Odluka primjenjuje do dana stupanja na snagu direktive o izmjeni članaka od 281. do 294. Direktive 2006/112/EZ o posebnoj odredbi za mala poduzeća ili do 31. prosinca 2018., ovisno o tome što nastupi prije.”
            
            
               Članak 2.
            
         
         
            
               Ova je Odluka upućena Republici Poljskoj.
            
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 347, 11.12.2006., str. 1.
               
               
                  
                     (2)
                  Odluka Vijeća 2009/790/EZ od 20. listopada 2009. kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 53.).
               
               
                  
                     (3)
                  Provedbena odluka Vijeća 2012/769/EU od 4. prosinca 2012. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 338, 12.12.2012., str. 27.).
               
               
                  
                     (4)
                  Provedbena odluka Vijeća 2015/1173/EU od 14. srpnja 2015. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 189, 17.7.2015., str. 36.).
               
               
                  
                     (5)
                  Komunikacija Komisije Europskom parlamentu, Vijeću i Europskom gospodarskom i socijalnom odboru o akcijskom planu o PDV-u, Put k jedinstvenom europskom području PDV-a – vrijeme je za donošenje odluka (COM(2016) 148 final od 7. travnja 2016.).
               
               
                  
                     (6)
                  Provedbena odluka Vijeća 2015/2348/EU od 10. prosinca 2015. o izmjeni Provedbene odluke 2013/53/EU kojom se Kraljevini Belgiji odobrava primjena posebne mjere kojom se odstupa od članka 285. Direktive 2006/112/EZ o zajedničkom sustavu poreza na dodanu vrijednost (SL L 330, 16.12.2015., str. 51.).
               
               
                  
                     (7)
                  Provedbena odluka Vijeća 2013/677/EU od 15. studenoga 2013. kojom se Velikom Vojvodstvu Luksemburgu odobrava uvođenje posebne mjere odstupanja od članka 285. Direktive 2006/112/EZ o zajedničkom sustavu poreza na dodanu vrijednost (SL L 316, 27.11.2013., str. 33.).
               
               
                  
                     (8)
                  Provedbena odluka Vijeća 2014/795/EU od 7. studenoga 2014. o produljenju primjene Provedbene odluke 2011/335/EU kojom se Republici Litvi odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 330, 15.11.2014., str. 44.).
               
               
                  
                     (9)
                  Provedbena Odluka Vijeća 2014/796/EU od 7. studenoga 2014. kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 330, 15.11.2014., str. 46.).
               
               
                  
                     (10)
                  Provedbena odluka Vijeća 2013/54/EU od 22. siječnja 2013. kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 22, 25.1.2013., str. 15.).
               
               
                  
                     (11)
                  Provedbena odluka Vijeća 2013/678/EU od 15. studenoga 2013. kojom se Talijanskoj Republici odobrava nastavak primjene posebne mjere odstupanja od članka 285. Direktive 2006/112/EZ o zajedničkom sustavu poreza na dodanu vrijednost (SL L 316, 27.11.2013., str. 35.).
               
               
                  
                     (12)
                  Provedbena odluka Vijeća 2014/931/EU od 16. prosinca 2014. o produljenju primjene Provedbene odluke 2012/181/EU kojom se Rumunjskoj odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 365, 19.12.2014., str. 145.).
               
               
                  
                     (13)
                  COM(2008) 394 od 25. lipnja 2008.
               
               
                  
                     (14)
                  SL L 347, 11.12.2006., str. 1.
               
               
                  
                     (15)
                  Odluka Vijeća 2009/790/EZ od 20. listopada 2009. kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 53.).
               
               
                  
                     (16)
                  Provedbena odluka Vijeća 2012/769/EU od 4. prosinca 2012. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 338, 12.12.2012., str. 27.).
               
               
                  
                     (17)
                  Provedbena odluka Vijeća 2015/1173/EU od 14. srpnja 2015. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 189, 17.7.2015., str. 36.).
               
               
                  
                     (18)
                  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).